Kõrgessaare arengustrateegia 2030+

Sisukord

[Sissejuhatus 2](#_Toc105774569)

[Visioon 2](#_Toc105774570)

[Põhisuunad ja tegevused Kõrgessaare osavalla arendamisel 3](#_Toc105774571)

[1. Elukeskkond 3](#_Toc105774572)

[Probleemid, kitsaskohad 3](#_Toc105774573)

[Visioon 3](#_Toc105774574)

[Eesmärgid 2026 4](#_Toc105774575)

[Elukeskkonna arengut toetavad eeldused ja kavandatavad tegevused 4](#_Toc105774576)

[2. .Ettevõtluskeskkond 6](#_Toc105774577)

[Probleemid ja kitsaskohad 6](#_Toc105774578)

[Visioon 7](#_Toc105774579)

[Eesmärgid 2026 7](#_Toc105774580)

[Ettevõtluskeskkonna arengut toetavad eeldused ja kavandatavad tegevused 7](#_Toc105774581)

[3.Külastuskeskkond 9](#_Toc105774582)

[Probleemid ja kitsaskohad 9](#_Toc105774583)

[• Puudub süsteemne ja koordineeritud info jagamine väljapoole Hiiumaad. 9](#_Toc105774584)

[• Veel on vähe kasutusel loodud Hiiumaa bränd. 9](#_Toc105774585)

[• Madalhooajal on vähe külastajatele avatud külastusobjekte. Väike valik siseruumides pakutavaid turistidele sobivaid teenuseid. Ei ole jõutud külastajateni, kellele meeldib meie külmem hooaeg. 9](#_Toc105774586)

[Visioon 9](#_Toc105774587)

[Osavalla külastuskeskkond on atraktiivne ja annab häid põhjuseid korduvkülastusteks. 9](#_Toc105774588)

[Eesmärgid aastaks 2026 9](#_Toc105774589)

[- Külastusobjektid on ligipääsetavad ja tähistatud 9](#_Toc105774590)

[- Info nende juures on mitmekeelne sh erivajadusi arvestav (näiteks punktkiri) 9](#_Toc105774591)

[Külastuskeskkonna arengut toetavad tegevused 9](#_Toc105774592)

[Meede 1 Külastusobjektid on korrastatud ja nende kohta on info kättesaadav ning need on ligipääsetavad eri sihtgruppidele 9](#_Toc105774593)

[Meede 2 Soodustatakse Hiiumaa oma brändi kasutamist. 10](#_Toc105774594)

[Meede 3 Toetatakse kultuuri- ja spordiüritusi *(eelistatakse selliseid, mis toimuvad väljaspool külastuste kõrghooaega).* 10](#_Toc105774595)

[Meede 4 Toetatakse pärandkultuurile tuginevat külastuskeskkonda. 10](#_Toc105774596)

# Sissejuhatus

Kõrgessaare osavalla arendustegevus toimib läbi

* nooruslikkuse, innovaatilisuse ja uuenduslikkuse
* kaasaegse, ajaloo-, kultuuri- ja looduspärandit austava ja visuaalselt kauni elukeskkonna loomise
* ettevõtluse ja ettevõtlikkuse toetamise
* piirkonda mitmekesisemate töövõimaluste loomise
* avatud ja avastamist väärt külastuskeskkonna loomise

Peamine oodatav mõju arenguprogrammi elluviimise tulemusena on keskmiste ja keskmisest kõrgema palgaga töökohtade arvu kasv, elanike arvu kasv osavallas, oluliste teenuste (sh haridus, arstiabi, päästevõimekus) lähedus ja kättesaadavus ning piirkonda tagasi tulemist soodustava külastuskeskkonna olemasolu.

**Arendustegevust toetab lisarahastuse meede „Kõrgessaare programm“, mille rahaline maht on 2022 – 2026 aastatel kokku 500 000 eurot Hiiumaa valla eelarvest.**

## Visioon

Kõrgessaare osavald on omanäoline, innovaatiline ja populaarne maapiirkond Eestis.

Kõrgessaare osavald on igas mõttes oluline osa Hiiu maakonnast kui tervikust.

Osavalla piirkondlikud tõmbekeskused moodustavad osavalla noorusliku südame, kus hinnatakse, väärtustatakse ja toetatakse kogukonna initsiatiivi ning kus on hea olla.

Osavald tervikuna on

* traditsioone ja kultuurilisi eripärasid arvestav;
* loodust väärtustav ja väärindav atraktiivne elu- ja töökeskkond, mida iseloomustab tugev konkurentsivõimeline majandustegevus;
* paik, kus iga inimene tunneb end vajaliku ja väärtuslikuna;
* tulusa ettevõtluse ja hästi tasustatud töökohtadega
* Piirkond on turistidele tuntud ja hea mainega turismisihtkoht, mis pakub meeldejäävat elamust ning annab põhjuseid korduvkülastusteks ning pikemateks peatusteks piirkonnas. Osavalla üks eripära on pikk rannajoon.

Piirkonnast on soovi korral mugav reisida teistesse Hiiumaa piirkondadesse.

* arengus on oluline piirkonnaspetsiifiliste kompetentsi- ja kasvuvaldkondade elavdamine, eesmärgiga viia ellu Hiiumaa energia-kliimakava tegevusi Kõrgessaare pilootalal, sh vesinikuenergia kasutuselevõtuks arendustegevused ning innovaatiliste ühistranspordi lahenduste ülehiiumaaline keskus.

# Põhisuunad ja tegevused Kõrgessaare osavalla arendamisel

Üleriigilises planeeringus „Eesti 2030+” on toodud, et peamine arengueesmärk on tagada elamisvõimalused Eesti igas asustatud paigas. Selleks on vajalikud kvaliteetne elukeskkond, head ja mugavad liikumisvõimalused ning varustatus oluliste võrkudega.

# Elukeskkond

## Probleemid, kitsaskohad

* Hiiumaa püsiv probleem on elanikkonna vähenemine ja püsielanike arvu aeglane kasv. Kõrgessaare osavalla eripära on see, et vähenenud on elanike arv Lauka külas ja Kõrgessaare alevikus, kuid populaarsetes suvituspiirkondades on külade elanike arv kasvanud, nii nagu osavalla elanike arv tervikuna on kasvanud võrreldes 2013 aasta ühinemiseelse ajaga. See seab osavallale ning teenuse pakkujatele ootuseid teenuste saamisel- juurdepääsuteed, interneti kättesaadavus, elektrienergia stabiilsus, sideteenuste kättesaadavus, tervisehoiuteenused, turvalisus, haridus- ja sotsiaalteenuste kättesaadavus jms.
* väike elanike asustustihedus hajaasustuse piirkondades, suured vahemaad suuremate asustusüksuste vahel. Kui Hiiumaa valla pindala on 1003 km2, siis Kõrgessaare osavald moodustab sellest ligi 40%. Elanike keskmine tihedus 1 km2 kohta on 1,4 inimest.
* Suvehiidlaste kaasatus Hiiumaa kohalikku kogukonda on vähene.
* Praegune tööpakkumiste valik saarel on ühekülgne, pakkumine on piisav vaid tootmissektoris. Osavallas ei ole suuremaid tootmisettevõtteid, mistõttu domineerib siin kas väikeettevõtlus, või ollakse tööl avalikus sektoris. Tööränne teistesse piirkondadesse on suhteliselt suur. Töökohtade võimaliku lisandumise korral on kitsaskohaks vabade eluruumide nappus (nii müügis kui üürimiseks).
* Osavalla tulubaas ei ole piisav osutamaks parimal tasemel avalikke teenuseid ja piirkonda arendamiseks.
* Hõreasustuses on vajalik keskenduda teenuste uuenduslikumale ja polüfunktsionaalsemale osutamisele, et säilitada toimepiirkondade keskuste hõreneva asustusega tagamaal piisav teenuste kättesaadavus.

[Hiiumaa valla arengukavas 2035+ (edaspidi nimetatud „arengukava“)](https://vald.hiiumaa.ee/arengukava)  on seatud järgmised eesmärgid elanikkonnaga seotud kitsaskohtade lahendamiseks:

* Hiiumaal on vähemalt 10 000 registreeritud elanikku.
* Laste (0–14 a) osatähtsus elanikkonnast on suurenev.
* 10% suvehiidlastest on saanud püsielanikud.

## Visioon

Meie elanikud on rahulolevad ja veedavad oma elukaare valitud elukohas.

## Eesmärgid 2026

* Rahvaarvu kasv jätkub stabiilselt, eelkõige suureneb laste- ja noorte osakaal. Elanike sisse- ja väljarände saldo on tasakaalus või positiivne.
* Osavallavas on võimalik omandada kvaliteetset ja mitmekesist alus- ja põhiharidust. Tagamaks lastega perede jäämise ja tulemise Hiiumaale peab koolihariduse tase olema üle Eesti keskmise.
* Osavallas on olemas või on korraldatud nii, et eluks vajalikud põhiteenused on hõlpsalt kättesaadavad

### Elukeskkonna arengut toetavad eeldused ja kavandatavad tegevused

Meede 1 Kaugtööd toetava taristu loomine

Meede 2 Piisavalt elukondliku kinnisvara pakkumisi.

Meede 3 Hea alus-, põhi- huvihariduse ja huvitegevuste võimaluste kättesaadavus.

Meede 4 Sotsiaal- ja tervisehoiuteenused on kättesaadavad

Meede 5 Avalik ruum on heakorrastatud ning tagatud on turvalisus

Meede 6 Põhiteenuste kättesaamine on mugav.

#### Meede 1 Kaugtööd toetava taristu loomine

Piirkonna eripära on see, et mitmed teise kodu omanikud tuleks Hiiumaale püsivalt elama, kui on olemas kiire ja kvaliteetneinternetiühendus, kuna saaksid kodus töötada enamuse tööajast.

* Toetatakse kaugtöö võimalusi, hoides kiire interneti taristu arendamise fookust piirkonnas.
* Osaletakse viimase miili programmis. Elanikele selgitatakse liitumisvõimalusi ja tehakse selgitustööd.
* Luuakse uusi renditavaid kaugtöökohti piirkonnas

#### Meede 2 Piisavalt elukondliku kinnisvara pakkumisi.

* Ehitatakse Kõrgeessaare üürimaja.
* Soodustatakse erakapitalil korterelamute ehitamist. Tehakse eeltööd elamumaa ja kommunikatsioonide planeerimisel ning arendamisel.
* Toetatakse korterelamute renoveerimist.
* Aidatakse kaasa vabade üüripindade kohta info levitamisel

#### Meede 3 Hea alus-, põhi- huvihariduse ja huvitegevuste võimaluste kättesaadavus.

Osavalla eripära on nö laialivalguv piirkond. Osade külade elanike jaoks, eelkõige Malvaste piirkonnast on logistiliselt lähem tõmbekeskus Kärdla.

* Info paremaks kättesaamiseks asutuste või allüksuste veebi- ja või sotsiaalmeedia lehtede uuendamine, ajakohastamine ja aja- ning asjakohasena hoidmine
* Kõikide teenuseid osutavate munitsipaalasutuste hoonete energia – ja küttekulude optimeerimine, üleminek taastuvenergialahendustele
* Lauka Põhikool - ruumiprogrammi optimeerimine*,* vajadusel renoveerimine
* Lasteaed Vigri ja Lauka põhikooli juhtimise ühendamine 2022 aastal
* Täiendav keeleõpe jm arengut toetavad vabaained lasteaeda ja kooli. Toetatakse võõrkeelte õpet alus- ja põhihariduses kui üht vajalikku oskust ettevõtluseks ja edukaks tegutsemiseks paljudel elualadel.
* Kõrgessaare Vaba Aja Keskuse renoveerimine, Kõrgessaare mõisapargi lava ja müüri renoveerimine
* Kõrgessaare mõisa valitsejamaja (raamatukogu ja noortemaja) renoveerimine
* Hiiumaa Vabakooli tegevuse toetamine tasuta ruumide ning lastevanematele mõeldud rahaliste toetustega kohatasu või õppemaksu maksmisel.
* Toetatakse õpetajate liikumist õppekohtade vahel, et ühtlustada tingimusi ja võimalusi erinevates haridusasutustes.
* Toetatakse purjetamisõppe võimaluste loomist Kalana ja Kõrgessaare sadamates.
* Toetatakse kolmanda sektori tegevust huvitegevuse edendamisel
* **Kõrgessaare osavald toetab Kõrgessaare Päevakeskuse ja osavalla valitsuse hoone üleminekut taastuvenergialahendusele Kõrgessaare programmi rahastusmeetmest 10 000 euroga**

#### Meede 4 Sotsiaal- ja tervisehoiuteenused on kättesaadavad

Kärdlas on võimalik saada peamisi tervishoiuteenuseid, Kõpus hambaarstiteenust.

Hiiumaa Sotsiaalkeskuse Kõrgessaare Päevakeskus võimaldab sihtrühmal edendada ja säilitada suhtlemis- ja tegutsemisaktiivsust.

* Hiiumaa Sotsiaalkeskuse Kõrgessaare Päevakeskuse tingimuste parendamise teenuste kättesaadavuse parendamiseks renoveerimine sh lift II korrusele, valgustuse, ventilatsiooni ja akustika parendamine; õueala arendustegevus välitingimustes klientidele teenuste osutamiseks.
* Kõrgessaares perearsti tegevuseks tingimuste loomine koos võimalusega eriarsti vastuvõtuks piirkonnas
* Apteegiteenuse kättesaadavuse parandamine innovaatiliste lahendustega (apteegibuss)
* Hambalabori loomiseks vajalike ruumide leidmine

#### Meede 5 Avalik ruum on heakorrastatud ning tagatud on turvalisus

* Töötatakse välja avaliku ruumi kujundamise põhimõtted.
* Kergliiklusteed on kvaliteetse kattega, aastaringselt hooldatud, teede äärde on paigaldatud puhkamist võimaldavad istepingid.
* Avalikud pargid ja haljasalad kujundatakse visuaalselt meeldivaks ning hoitakse korras
* Avalikud sportimis- ja liikumisharrastust võimaldavad ehitised on kaasaegsed
* Koostööd tehakse politsei- ja piirivalve, merepääste ja vabatahtlike päästjatega
* Kõpu päästekuuri rajamine päästeauto aastaringseks hoidmiseks
* Mänguväljakud, välijõusaalid, tervise- ja liikumisrajad on turvalised ja kaasaegsete võimalustega. Uute rajamine ja vanade uuendamine toimub regulaarselt. (Lauka ja Kõrgessaare mänguväljak. Kõrgessaare välijõusaal, madalseiklusrajad) Terviserajad ja kergliiklusteed on seotud teiste Hiiumaa radadega, et aidata luua ülesaarelist võrgustikku.

#### Meede 6 Põhiteenuste kättesaamine on mugav.

Kärdlas on piirkonna elanike jaoks kättesaadavad enamusi toetavaid teenuseid, mida pakuvad eraettevõtjad nagu näiteks juuksur, pesumaja jne. Kaubandusettevõtetest on piirkonnas Kõrgessaare Coop kauplus ning piirkonda teenindab kaks korda nädalas Selver rändkauplus. Toimib sorteeritud jäätmete kogumissüsteem.

* Sorteeritud jäätmete äraandmine on tagatud - Kalanas, Laukal, Luidjal, Kõpus ja Kõrgessaares
* Avalikus ruumis on turvalisuse tagamiseks vajadusel valvekaamerad
* Kalana sadamasse rajatakse kütusetankla
* Tiheasustusalal toimub soojamajanduse arendamine valla initsiatiivil
* Avalikud supluskohad: laiendatakse Mangu supluskoha parklat, täiendatakse supluskohtade inventari Luidjal ja Mangul
* Toetakse madalhooajal teenusepakkujate initsiatiivi läbi turunduse ja kommunikatsiooni
* Toetatakse Kõpu külas kaupluse rajamist
* **Kõrgessaare osavald toetab Kõpu kaupluse rajamiseks vajalikke maantee projekteerimistegevusi Kõrgessaare programmi rahastusmeetmest 15 000 euroga ning Kalana sadama kütusetankla rajamise projekti omaosalust 15 000 euroga.**

# 2. .Ettevõtluskeskkond

## Probleemid ja kitsaskohad

Ülejäänud Hiiumaaga võrreldes on Kõrgessaare osavallale iseloomulikud järgmised tunnused.

* Puudub suuremahuline tööstusettevõtlus. Domineerivad väikeettevõtted töötajate arvuga alla 10 inimese, enamasti 1- 3 töötajat.
* Rahvastiku vanusejaotuse arvelt kahaneb jõudsalt tööturg. Juba lähima kümmekonna aasta jooksul kasvab peale (*25–35)* % vähem uusi tööealisi inimesi kui pensioniikka jõudjaid.
* Tööturult kõrvalejäänute hulk on maakonna keskmisel tasemel, samas väljaspool on keskmisest suurem, osavallas töötavate inimeste osatähtsus.
* Arvestades tööstusalade maa kuulumist peamiselt eraomanikele on alade sihipärase arendamise ja turustamise saavutamise eelduseks koostöö saavutamine ettevõtjate ja maaomanikega
* Siinses majandusstruktuuris ja tööhõives suure osatähtsusega traditsiooniliste ja tööjõumahukate tootmisharude (näiteks põllumajandus, metsandus) tõttu on oluline pöörata suuremat tähelepanu nende harude lisandväärtuse suurendamisele.
* Looduslike eelduste paremaks ärakasutamiseks on suurem vajadus keskkonnahoidlike – ja teadlike tegevusalade (sealhulgas taastuvenergeetika, loodusturism, põllumajandus, köögiviljakasvatus, tervise- ja loodustooted, külalislahkus) edendamise järele.
* Vajalik on Hiiumaa laeva- ja lennuühenduse tõrgeteta toimimine ja piisav tihedus,
* Tööjõu probleemid, sh üürituru puudulikkusest tulenev probleem vajaliku tööjõu osavalda toomiseks.
* Vähene (noorte) ettevõtlikkus, vähe noorte alustatud ettevõtteid.
* Vähene Hiiumaa turundamine, mis aitaks kaasa toodete ja teenuste müügile Eestis ja välisriikides.

## Visioon

Piirkonna elanikel on kodulähedased töökohad. Kohalik ettevõtlus on mitmekülgne innovaatiline ja konkurentsivõimeline.

## Eesmärgid 2026

*Piirkonna ettevõtlus on stabiilne. Lisandunud on uusi ja tasuvaid töökohti.*

### Ettevõtluskeskkonna arengut toetavad eeldused ja kavandatavad tegevused

* Meede 1 Ettevõtlus- ja tööstusalade areng
* Meede 2 Taristute arendamine
* Meede 3 Kogukonnaaiad ja -köögid, kohaliku tooraine kasutamine
* Meede 4 Kasutusest väljas olevate ehitiste arendamine

#### Meede 1 Ettevõtlus- ja tööstusalade areng

* Kõrgessaare Tehnopark ja sadama lähiümbrus – ettevalmistatav rohetööstusala- (taotlus riigile maa ostmiseks, hinnata ja vaadata üle olemasolev detailplaneering; vajadusel muuta, maa kruntimine, huviliste otsimine, väärtuspakkumiste tegemine, (koostöö, rendi vm ) lepingud).

Kõrgessaare Tehnopark ja sadama lähiümbrus : 5,4 ha detailplaneeritud alale on kavandatud tehnopark - 17 tootmis- ja ärikrunti. Planeeringualal on nii munitsipaal- kui eramaad, aga sadamat ümbritseb jätkuvalt riigi omandis olev maa. Maade kruntimist ega taristu rajamist pole tehtud. Tegutseb vaid kalurite sadam koos külmhoonega. Sadamat ja külmhoonet on arendatud Euroopa Merendus- ja Kalandusfondi toetustega. Ala on sobiv sadama ja merega seonduvateks tegevusteks: väikelaevaehitus, väiketootmine, serveripark (seoses võimaliku meretuulepargi rajamisega tulevikus). Lootus on ka võimaliku meretuulepargi teenindusbaasi rajamiseks.

* **Kõrgessaare osavald toetab Kõrgessaare Tehnopargi arendustegevusi Kõrgessaare programmi rahastusmeetmest 50 000 euroga.**
* Lehtma tööstusala - väljakujunenud toimiv tööstusala.

Lehtma tööstusala - pindala kokku 29,3 ha, millest 13,5 ha kaetud kahe detailplaneeringuga. Ala on eraomandis, munitsipaalmaa puudub. Tegutsevad ettevõtted: Lehtma Saeveski OÜ (saekaater) , Leif Andersson OÜ (kileplasti ümbertöötlemine); Direct Consulting AS kala- ja kaubasadam. Ala on sobiv sadama ja merega seonduvateks tegevusteks. Taristu on seotud olemasolevate ettevõtetega, ühtset arendust ja turundust ei toimu. Taristut oleks võimalik arendada vallal koostöölepingu toel eraomanikega, et selle alusel taotleda riigi toetust.

* Lauka külas asuv endine Kõrgessaare kolhoosi töökojakompleks omab arengupotentsiaali põllumajandustoodangu väärindamise ja väiketootmise kergetööstusala arendamiseks kuid on jagatud paljude eraomanike vahel ega oma ühtset visiooni ala arendamiseks. Vald võiks olla konsulteerivas ning visiooni konsolideerivad rollis, et 2025+ alustada Lauka külas tööstusala arendamise ettevalmistamisega juhul kui selles tegevuses on piisavalt huvitatud osapooli.

#### Meede 2 Taristute arendamine

* Arendatakse juhtumipõhiselt ettevõtluseks vajalikku taristut (teed, internet, elekter ja muu) piirkonnale oluliste tööandjate kitsaskohtade lahendamiseks.
* Võetakse kasutusele rohkem kohalikku taastuvat ressurssi (näiteks vee-, päikese- või tuuleenergia, puit) energia tootmiseks, ehituseks ja muuks.
* Toetatakse vesinikuenergia kasutuselevõttu
* Vähendatakse kruusateede osakaalu piirkonnas
* Hinnatakse (ühis)transpordiühenduste vajadust. Inimeste liikumisvõimaluste puhul on oluline, et tagatakse võimalus vastavalt vajadustele ühistranspordiga liikuda.
* Rajatakse Kõrgessaare-Lauka kergliiklustee
* Rajatakse koostöös Transpordiametiga Reigi kalmistu-Malvaste teerist kergliiklustee
* Kaasajastatakse tänavavalgustus ja laiendatakse alasid (näiteks Jõeranna ja Kõpu peatuste juurde päikesepaneelide toitel valgustus (projekteerimine).
* Uuendatakse bussipeatuseid- Viskoosa, Lauka, Rootsi, Paope, Jõeranna, Luidja, Kõpu, Posti. Kõrgessaare bussipeatus Kõpu teel renoveeritakse; Kalanasse rajatakse uus bussipeatus. Vaadatakse üle bussipeatuste asukohad. Bussipeatused seostatakse ajalooliste nimedega ja paikkonna väärtustega
* Sadamad, lautrikohad, jõed.

Kõrgessaare sadam jääb avatuks kalapüügilaevadele, jahtidele ja mootorpaatidele. Ehitatakse välja aluste teenindamiseks vajalik taristu.

Kõrgessaare sadam on perspektiivne külastussadam võimalusega pakkuda ujuvvahendite talvehoidu

Kalana sadamas on säilinud avamere poolt graniitkividega kaitstud 200 m pikkune sadamakai. Sadama kasutuselevõtuks teeb tegevused omanik. Võimalik kasutus: kala-, väikekauba-, varju-, tankimis-, turva-, puhke-, turismi-, piirikaitse kui ka päästesadam;

Kalana sadama juurde rajatakse ka maapealseks teeninduseks sobilik automaattankla.

* Jetide ja skuutrite vettelaskmise kohad valmistatakse ette ning töötatakse välja nende alade kasutamise kord. Jetide ja skuutritega sõiduks lubatud merealad on kavandatud :

Ristnas (Põhja-Ristna Surfiparadiis); Kalana sadamas; Lehtma sadamas; Kõrgessaare sadamas.

* tagatakse juurdepääs lautritesse ja paadisadamatesse; selleks korrastatakse või taastatakse järk- järgult juurdepääsuteed; korraldatakse koostöös kohalike elanikega, RMK-ga ja teiste huvitatud isikutega lautrikohtade avalik kord ja rajatiste haldus; järk- järgult korrastatakse kõik avalikud lautrikohad vastavalt üldplaneeringule.

#### Meede 3 Kogukonnaaiad ja -köögid, kohaliku tooraine kasutamine

* Soodustatakse kogukondlikud ettevõtlusega alustamist. Kaalutakse erinevaid võimalusi kohaliku mikroettevõtluse täiendavaks toetamiseks. Ühe võimalusena toetatakse ja soodustakse piirkonda kogukonna köögi rajamist. Lisaks soositakse hallatavates asutustes piirkonnas kasvatatud puu- ja köögiviljade ning metsasaaduste kasutamist. Eelkõige kooli ja lasteaia toidus. Seeläbi soodustatakse muuhulgas eakate ja erivajadustega inimeste tööhõivet .
* Koostatakse ülevaate olemasolevatest kasvatajatest ja väikeettevõtjatest- potentsiaalsed partnerid. Viiakse läbi teavitustegevus. Lepitakse kokku sobiv kogukonnaköögi asukoht.
* Toetatakse kogukonnaaedade rajamist

#### Meede 4 Kasutuses väljas olevate ehitiste arendamine

* Mahajäetud hoonete, rajatiste lammutamine või taaskasutusse võtmine
* Ohtlike ehitiste turvaliseks muutmine
* Viscosa Kultuuritehas

Endise kalatehase kompleksi arendamine Viscosa Kultuuritehaseks, sh UNESCO Lääne-Eesti saarte Biosfääri programmiala tugikeskuse rajamine. Omaniku soov on rajada integreeritud tegevustega haridus- , kultuuri- ja vaba aja keskus, mis on isemajandav ning luua soodsad tingimused ettevõtluse arenguks. Tegevuse tulemusena luuakse piirkonda uusi töökohti ning pannakse alus uue ettevõtluskeskkonna arengule. Lisaks rajatakse tehase kinnistule kogukonna päikeseenergiapark koos salvestusseadmetega mis hakkab alevikku energiaga varustama läbi energiaühistu tegevuse. Hiljem liidetakse energia tootmisega vesiniku tootmine. Kogu kompleks ja Kõrgessaare alevik on taastuvenergialahenduste pilootala.

* **Kõrgessaare osavald toetab Viscosa Kultuuritehase kompleksi arendustegevusi Kõrgessaare programmi rahastusmeetmest 250 000 euroga.**

# **3.Külastuskeskkond**

## **Probleemid ja kitsaskohad**

• Puudub süsteemne ja koordineeritud info jagamine väljapoole Hiiumaad.

• Veel on vähe kasutusel loodud Hiiumaa bränd.

* Kõpu poolsaarel puuduvad kauplus ja tankla

• Madalhooajal on vähe külastajatele avatud külastusobjekte. Väike valik siseruumides pakutavaid turistidele sobivaid teenuseid. Ei ole jõutud külastajateni, kellele meeldib meie külmem hooaeg.

## **Visioon**

Osavalla külastuskeskkond on atraktiivne ja annab häid põhjuseid korduvkülastusteks.

## **Eesmärgid aastaks 2026**

* Külastusobjektid on ligipääsetavad ja tähistatud
* Info nende juures on mitmekeelne

### **Külastuskeskkonna arengut toetavad tegevused**

Meede 1 Külastusobjektid on korrastatud ja nende kohta on info kättesaadav ning need on ligipääsetavad eri sihtgruppidele

Meede 2 Soodustatakse Hiiumaa oma brändi kasutamist.

Meede 3 Toetatakse kultuuri- ja spordiüritusi *(eelistatakse selliseid, mis toimuvad väljaspool külastuste kõrghooaega).*Meede 4 Toetatakse pärandkultuurile tuginevat ettevõtlust.

#### Meede 1 1 Külastusobjektid on korrastatud ja nende kohta on info kättesaadav ning need on ligipääsetavad eri sihtgruppidele

Piirkonnale on iseloomulik võrdlemisi edukalt toimiv turismi- ja puhkemajandussektor ning huvitav loodus- ja kultuuripärand ning omanäoliste kultuuriliste-ajalooliste piirkondade rohkus. Kasutamata on piirkonniti oma identiteet ja võimalused, mis teevad nad eriliseks. Vajadus on toetada piirkondade omanäolisust rõhutavaid tegevusalasid ja kohaturundust, et veelgi tugevdada piirkonna turismipotentsiaali ning kultuuripärandi eripära kasutuselevõttu töökohtade ja uute ettevõtete loomisel. Inimeste side kodupaigaga on lisaks materiaalsele paljus ka emotsionaalne, mistõttu ei saa alahinnata ka kultuurilise identiteedi tähtsust soovil elada just selles piirkonnas.

* Töötakse välja avaliku ruumi kujundamise peamised põhimõtted, milles arvestatakse universaalse disaini põhimõtteid. Tulemusena on teadlikult kujundatud piirkonna külalislahkus ning atraktiivne elukeskkond.
* Senisest paremini kastutakse ära piirkonna loodusliku ja kultuuripärandi eripära . Eripära hoidmiseks tunnustatakse ja toetatakse hiiu keele ja piirkonnaspetsiifiliste seltside kultuuri hoidmist ning edendamist.
* Toetatakse koostöös Riigimetsa majandamise Keskusega suunatud puhkealade arendamist
* Pööratakse rõhku UNESCO Lääne-Eesti saarte biosfääri programmiala staatusele ning selle tähenduse selgitamisele ja selle kui piirkonna eripära turustamisele.

#### Meede 2 Soodustatakse Hiiumaa oma brändi kasutamist

* Lihtsustatakse omatoodetu müüki piirkonnas ja tehakse teavitustööd väiketootjatele.
* Arendatakse piirkonna mainekujundust. Paigaldatakse viidad, sildid, teabetahvlid
* Keskkonna- ja muinsuskaitseliste piirangute seadmisel arvestatakse senisest enam loodus- ja muinsusväärtuste kõrval ka kohalike elanike vajadustega.
* Keskendutakse piiriüleste teenuste arendamisele, et realiseerida head potentsiaali näiteks piiriüleste meditsiini-, heaolu- ja rekreatsiooniteenuste osutamisel.

#### Meede 3 Toetatakse kultuuri- ja spordiüritusi

* Tagatakse traditsiooniliste ürituste jätkusuutlikkus
* Võetakse kasutusele uusi ja alternatiivseid esinemispaiku
* Kaasajastatakse osavalla senised spordi – ja kultuuriehitised

#### Meede 4 Toetatakse pärandkultuurile tuginevat külastuskeskkonda.

* Tuletornide arendustegevus: Hiiumaa Tuletornide muuseum-külastuskeskus Ristna tuletorni kompleksi juurde, Tahkuna tuletorni külastuskeskus
* Ajalooliste sakraalehitiste ning nende külastuspiirkondade arendamine (Puski kirik, Reigi pastoraat, Reigi kirik).
* Muuseumid (Mihkli talumuuseum , Hiiumaa Militaarmuuseum)
* **Kõrgessaare osavald toetab Reigi pastoraadi veebikeskkonna loomist ja turundustegevusi Kõrgessaare programmi rahastusmeetmest 10 000 euroga.**
* **Kõrgessaare osavald toetab Tahkuna tuletorni külastuskeskuse arendustegevusi Kõrgessaare programmi rahastusmeetmest 50 000 euroga.**